การประเมินมิตรภาพ การเป็นคนตรงไปตรงมา การค่อยๆ ถอนตัวจากมิตรภาพ การรับมือกับการแตกหัก
การจบมิตรภาพอาจจะมีผลกระทบอันใหญ่หลวงกับชีวิตของคุณ (และของเพื่อน) เพราะฉะนั้นอย่าตัดสินใจโดยไม่คิดเมื่อคุณโกรธ คุณต้องหาเวลาเงียบๆ เพื่อนั่งลงและเขียนเหตุผลที่คุณเป็นเพื่อนกับเธอ และเขียนสิ่งที่คุณไม่ชอบเกี่ยวกับมิตรภาพนี้อีกต่อไป สิ่งนี้จะทำให้คุณมองเห็นว่าคุณสามารถกอบกู้มิตรภาพนี้ได้หรือไม่หรือคุณควรจบทุกอย่าง  การระบุเหตุผลที่ชัดเจนว่าทำไมคุณถึงอยากจบความสัมพันธ์จะช่วยให้คุณรู้สึกมั่นใจในการตัดสินใจของคุณและสื่อสารอย่างชัดเจนกับเพื่อน สิ่งนี้จะช่วยให้คุณสัมผัสกับจุดจบซึ่งเป็นเหตุผลที่คุณทำสิ่งที่ดีที่สุดสำหรับความเป็นอยู่  จำไว้ว่าการที่เราห่างเหินจากทุกคนเป็นเรื่องปกติและธรรมชาติ มันไม่ได้ทำให้ฝ่ายใดฝ่ายหนึ่งเป็นคนไม่ดี การเข้าใจผิดธรรมดาๆ อาจจะทำให้เกิดความขัดแย้ง เพื่อนของคุณอาจจะไม่รู้ว่าเธอได้ทำบางอย่างให้คุณไม่พอใจ เป็นไปได้ว่าคุณทั้งสองคนได้เปลี่ยนแปลงและไม่มีสายสัมพันธ์ต่อกันอีกต่อไป ถ้าคุณเป็นเพื่อนกันตอนอนุบาลและตอนนี้คุณเป็นวัยรุ่น คุณก็อาจจะชอบและเห็นคุณค่าของสิ่งที่แตกต่างกัน และอาจจะเข้ากันไม่ได้อีกต่อไป  คุณอยากจบมิตรภาพเพราะเธอลืมนัดสำคัญหรือเธอพูดบางอย่างที่ไม่ดีเกี่ยวกับแฟนของคุณหรือเปล่า? การทำให้เธอรู้ว่าเธอทำให้คุณเสียใจอาจจะเพียงพอที่จะซ่อมแซมมิตรภาพนอกเสียจากว่าสิ่งนี้เป็นส่วนหนึ่งของรูปแบบพฤติกรรมของเธอ ถ้าคุณรู้สึกเบื่อมิตรภาพหรือไม่อยากไปเที่ยวกับเธออีกก็อาจจะแปลว่าสายสัมพันธ์ของคุณได้จางหายไปแล้ว  ถ้าคุณพบว่าคุณไม่ค่อยมีอะไรเหมือนกัน คุณหาอะไรทำหรือพูดถึงเรื่องอะไรที่เหมือนกันไม่ได้ มิตรภาพของคุณก็อาจจะใกล้จบลงแล้ว  เธอเป็นเพื่อนที่เห็นอกเห็นใจและรอบคอบที่บางครั้งทำให้คุณต้องเสียแผนและสายเป็นประจำหรือเปล่า? ดูว่าคุณสามารถแก้ไขปัญหาเพื่อกอบกู้มิตรภาพได้หรือไม่?  เพื่อนของคุณกลัวการเข้าสังคม ขี้อาย หรือชอบเก็บตัวหรือไม่? คุณมองเห็นหนทางในการเป็นใครบางคนที่สามารถช่วยให้เพื่อนก้าวข้ามปัญหาเหล่านี้หรือไม่? มิตรภาพที่เป็นพิษคือความสัมพันธ์ที่ไม่ดีซึ่งคุณรู้สึกว่าถูกเอาเปรียบตลอดเวลา ถ้าเพื่อนของคุณดูถูก หึงหวงคุณกับคนอื่น หรือทำให้คุณรู้สึกแย่เกี่ยวกับตัวเองหลังจากที่คุณสื่อสารก็อาจจะถึงเวลาที่ต้องจบมิตรภาพ   คุณมักจะได้ยินจากเธอเฉพาะเวลาที่เธออยากได้อะไรบางอย่างหรือเปล่า? เธอใช้คุณเป็นนักบำบัดแต่ไม่เคยทำสิ่งเดียวกันให้คุณ หรือขอให้คุณทำการบ้านให้หรือเปล่า? เธอจดจ่ออยู่กับสิ่งที่เป็นลบในชีวิตหรือเปล่า? ดูว่าสิ่งที่เกิดขึ้นเป็นเรื่องชั่วคราวหรือไม่ บางทีเธออาจจะมีวันที่ไม่ดี แต่ถ้าสิ่งนี้เป็นรูปแบบพฤติกรรม เธอก็อาจจะเป็นคนที่ไม่ควรอยู่ด้วย   เธอชอบแข่งขัน หาเรื่องทะเลาะกับคุณ หรือเกาะติดคุณและเรียกร้องมากเกินไปหรือเปล่า? สิ่งเหล่านี้คือสัญญาณของความสัมพันธ์ที่เป็นพิษ   เธอทำสิ่งต่างๆ เพื่อให้คุณมีปัญหาหรือเปล่า? ถ้าเพื่อนของคุณขโมยของ ทำร้ายผู้คน หรือเป็นคนที่ไม่ดีและคุณติดร่างแหไปด้วย มันก็อาจจะไม่ใช่ชะตาของคุณที่ต้องแก้ไขปัญหาในที่นี้ ใส่ใจความต้องการของคุณก่อน ดูว่าคุณรู้สึกอย่างไรหลังจากที่ใช้เวลากับเธอ ถ้าคุณรู้สึกไม่ดีเกี่ยวกับตัวเองอยู่บ่อยครั้ง มันก็อาจจะไม่ใช่ความสัมพันธ์ที่ดี ถ้าเรื่องดีมีมากกว่าเรื่องไม่ดีในความสัมพันธ์ของคุณก็ลองพูดกับเธอเกี่ยวกับสิ่งที่ทำให้คุณเสียใจหรือทำร้ายคนอื่น ปัญหาอาจจะแก้ไขได้ง่ายดายและคุณอาจจะไม่ต้องจบมิตรภาพ จำไว้ว่าไม่มีใครสมบูรณ์แบบและมันอาจจะมีวิธีที่คุณสามารถเรียนรู้ที่จะเป็นเพื่อนที่ดีขึ้นด้วยเช่นกัน   เมื่ออยู่ด้วยกันตามลำพังก็ลองบอกให้เพื่อนรู้ว่าพฤติกรรมของเธอกำลังบั่นทอนมิตรภาพ บอกเธอว่า “ฉันรู้สึกไม่สบายใจเวลาที่เธอจีบแฟนฉัน” หรือ “นี่ ฉันไปเที่ยวกับเธอได้ยากมากเมื่อเธอมาสายตลอดเวลา เธอช่วยพยายามมาให้ตรงเวลาบ้างได้ไหม?” การจบมิตรภาพโดยไม่ให้โอกาสบุคคลนั้นเพื่อเปลี่ยนแปลงอาจจะเป็นสิ่งที่เลวร้ายเกินไป ถ้าเธอเป็นเพื่อนที่ดี คุณก็ควรพูดถึงปัญหาก่อนที่จะตัดสินใจจบมิตรภาพ มันจะเป็นการพูดคุยที่ลำบากเพราะฉะนั้นคุณอาจจะต้องเขียนเหตุผลที่คุณต้องการจบมิตรภาพหรือแม้แต่เขียนสคริป  เหตุผลของคุณต้องเหมาะสมและคุณไม่ได้กล่าวโทษหรือกล่าวหาเธอเพราะคุณพยายามทำร้ายความรู้สึกของเธอให้น้อยที่สุด  คุณควรปรึกษาเพื่อนคนอื่น พี่น้อง หรือพ่อแม่ว่าคุณควรพูดอะไร นี่คือความคิดที่ปกติและอาจจะเป็นความคิดที่ดีแต่คุณต้องมั่นใจว่าเธอเป็นคนที่คุณไว้ใจว่าจะไม่บอกเรื่องนี้กับใคร ถ้าเธอได้ยินเรื่องนี้จากปากคนอื่นว่าคุณไม่อยากเป็นเพื่อนกับเธอแล้วหรือที่แย่ไปกว่านั้นคือถ้าเธอได้ยินจากปากคนหลายคน เธอจะรู้สึกเจ็บปวดมาก ถ้าเธอเคยเป็นเพื่อนสนิทของคุณ คุณก็ควรจะคุยกับเธอและให้โอกาสเธอโต้ตอบแทนที่จะส่งอีเมลหรือข้อความหาเธอ   พูดอย่างตรงไปตรงมา (แต่ไม่ใจร้าย) และอย่าใช้ข้ออ้างที่ฟังดูไม่ขึ้นเพื่อทิ้งให้เธอสงสัยว่าเกิดอะไรขึ้น   เลือกสถานที่ที่เงียบและเป็นส่วนตัวเพื่อที่เธอจะสามารถมีปฏิกิริยาโต้ตอบโดยไม่ต้องอาย (เธออาจจะร้องไห้) โรงอาหารกลางวันไม่ใช่สถานที่สำหรับการพูดเรื่องนี้ จดหมายหรืออีเมลอาจจะถูกตีความผิดไปได้ง่ายเพราะฉะนั้นพยายามคุยกับเธอด้วยตัวเองหรืออย่างน้อยทางโทรศัพท์ ยิ่งไปกว่านั้นเธออาจจะเอาจดหมายที่เป็นส่วนตัวของคุณไปให้คนอื่นดู เพลงฉันทำตัวดีแต่ยืนหยัด อย่าพูดว่า “นี่ เธอกลายเป็นคนงี่เง่าและมิตรภาพของเราจบลงแล้ว” ลองพูดว่า “มิตรภาพของเราได้กลายเป็นพลังเชิงลบในชีวิตของฉันและฉันคิดว่าเราควรหยุดเป็นเพื่อนกัน” เพื่อนของคุณอาจจะมีคำถามและความโศกเศร้าของตัวเอง เธออาจจะโมโห ด่าทอ โกรธ หรือร้องไห้ ไม่เป็นไร ปล่อยให้เธอระบายความรู้สึกออกมา (นอกเสียจากว่าเธอเริ่มอารมณ์รุนแรง คุณก็ต้องออกมาจากตรงนั้น) ท้ายที่สุด คุณทั้งคู่จะรู้สึกดีขึ้นที่ได้มีโอกาสพูดสิ่งที่อยากพูดถึงแม้ว่ามันจะเป็นช่วงเวลาที่ยากลำบาก   เพื่อนของคุณอาจจะรู้สึกไม่ดีเกี่ยวกับวิธีที่เธอวางตัวและพยายามกอบกู้มิตรภาพ คุณทั้งคู่สามารถตกลงกันถ้าคุณต้องการ   ถ้าเพื่อนของคุณพยายามหลอกล่อให้คุณหาเรื่องทะเลาะก็อย่าทำแบบนั้น อย่ามีส่วนร่วมในสถานการณ์ที่ดุเดือด ถึงแม้ว่าเธอด่าคุณก็อย่าตอบโต้   อยู่กับเธอจนกว่าเธอจะไม่เป็นอะไร เพื่อนของคุณอาจจะรับไม่ได้และคุณอาจจะต้องอยู่เคียงข้างเธอจนกว่าเธอจะพร้อมจากไปด้วยตัวเอง ถ้าเธอเป็นเพื่อนเก่าแก่หรือเป็นเพื่อนสนิทของคุณ วิธีนี้ก็ไม่ใช่วิธีที่ดีที่สุดที่จะจบมิตรภาพอย่างสิ้นเชิง ถ้าคุณต้องการถอยออกมาเล็กน้อย (บางทีจากการเป็นเพื่อนสนิทมาเป็นเพื่อนเฉยๆหรือจากเพื่อนเป็นคนรู้จัก) การค่อยๆ ถอนตัวอาจจะได้ผล แต่ถ้าคุณต้องการให้เพื่อนที่เก่าแก่ที่สุดออกจากชีวิตคุณก็ควรเห็นแก่มิตรภาพและพูดกับเธอ คุณอาจจะอยากเริ่มขั้นตอนด้วยการตีตัวออกห่างจากเธอเล็กน้อย   ถ้าบุคคลนี้อยู่ในชีวิตของคุณตลอด 24 ชั่วโมง 7 วันต่อสัปดาห์ (คุณเรียนด้วยกัน ไปเที่ยวกับเพื่อนกลุ่มเดียวกัน และทำกิจกรรมร่วมกัน) คุณอาจจะต้องใช้วิธีค่อยๆ ถอนตัว การบอกเธอตรงๆ ว่าคุณไม่อยากเป็นเพื่อนกับเธอแล้วเมื่อเธอยังพัวพันในชีวิตของคุณอาจจะทำให้เรื่องวุ่นวายยุ่งเหยิง   ถ้ามิตรภาพดูเหมือนจะค่อยๆ จางหายไปเอง (เมื่อแต่ละฝ่ายหาเวลามาเจอกันไม่ได้) ก็ควรปล่อยให้มันจางหายไปเอง คุณไม่จำเป็นต้องบอกเธอว่าคุณไม่อยากเป็นเพื่อนกับเธอแล้ว อย่าตัดเธอออกจากชีวิตอย่างสิ้นเชิงโดยไม่มีคำอธิบาย การค่อยๆ ถอนตัวออกจากมิตรภาพแตกต่างจาก “การเมินเฉย” ซึ่งแปลว่าคุณเมินเฉยเมื่อเธอพยายามติดต่อคุณและแกล้งทำเป็นว่าคุณไม่รู้จักเธอ สิ่งนี้เจ็บปวด น่าสับสน และอาจจะนำไปสู่ประเด็น รับรู้ว่าวิธีนี้ยังอาจจะทำร้ายความรู้สึก ถึงแม้ว่าคุณไม่บอกอีกฝ่ายว่า “ฉันไม่อยากเป็นเพื่อนกับเธออีกต่อไป” เธอก็อาจจะรู้ได้เองและรู้สึกสับสนและเศร้าใจ เมื่อเพื่อนของคุณอยากนัดเจอก็บอกเธอว่าคุณยุ่งมาก การบ้าน ครอบครัว หรือความจำเป็นทางศาสนาคือเหตุผลที่คุณสามารถใช้อ้างกับเธอว่าทำไมคุณถึงไม่ว่างไปเจอได้ ตอบข้อความให้ช้าลงและอย่าคุยโทรศัพท์กับเธอบ่อยเหมือนเมื่อก่อน เมื่อคุณคุยกันก็พยายามคุยให้สั้นลง   จำไว้ว่าอย่าเป็นคนใจร้ายหรือหยาบคายกับเธอ คุณไม่ได้พยายามทำร้ายความรู้สึกของเธอ เพราะฉะนั้นอย่าจริงจังและแค่พูดว่า “ฉันขอโทษ ฉันต้องไปแล้ว” ถ้าคุณไม่อยากแกล้งว่าคุณยุ่งเมื่อเพื่อนโทรมาก็ควรทำตัวให้ยุ่งจริงๆ เข้าชมรมหรือทำกิจกรรมที่คุณสนใจแต่เพื่อนของคุณไม่สนใจ คุณยังสามารถเจอคนใหม่ๆ ด้วยวิธีนี้และมีเหตุผลที่สมควรว่าคุณยุ่งเกินไปที่จะนัดเจอ ใช้เวลากับเพื่อนคนอื่น อยู่กับครอบครัว หรือไปเที่ยวคนเดียว ถ้าคุณเคยเล่าให้เธอฟังทุกอย่างเกี่ยวกับคนที่คุณชอบหรือปรึกษาเธอเกี่ยวกับปัญหาครอบครัว คุณก็ต้องหยุดทำสิ่งเหล่านั้น รักษาบทสนทนาให้อยู่ในระดับผิวเผินโดยพูดถึงแต่เรื่องการบ้าน  ถ้าเธออยากคุยกับคุณหลายชั่วโมงเกี่ยวกับแฟนของเธอก็ให้ลองหาวิธีเลี่ยงหรือคุยแบบสั้นๆ คุณสามารถบอกเธอว่าคุณยุ่งและคุยไม่ได้หรือคุณมีเวลาแค่ 5 นาทีก่อนที่คุณจะต้องไปไหนสักแห่ง การเลิกติดตามและเลิกเป็นเพื่อนกับเธอในทันทีจะทำให้เพื่อนที่คุณมีร่วมกันเห็นว่าคุณพยายามตัดสายสัมพันธ์กับเพื่อนก่อนที่เจ้าตัวจะรู้ว่าเกิดอะไรขึ้นเสียอีก การลบเธอออกจากสื่อโซเชียลทำให้การตัดสินใจที่เป็นส่วนตัวของคุณในการจบมิตรภาพนั้นกลายเป็นการตัดสินใจในที่สาธารณะและทำลายโอกาสที่คุณจะค่อยๆ หายตัวออกจากชีวิตของเธอ  ลองซ่อนเธอจากหน้าฟีดแทนที่จะเลิกเป็นเพื่อนกับเธอ คนอื่นอาจจะสังเกตว่าคุณทั้งคู่ไม่ได้เป็นเพื่อนกันอีกต่อไปและถามคุณว่าเกิดอะไรขึ้น คุณสามารถเล่ารายละเอียดที่ไม่เฉพาะเจาะจง เช่น “เราแค่ห่างกัน” แต่อย่าลงรายละเอียดลึก การพูดสิ่งที่ไม่ดีเกี่ยวกับอดีตเพื่อนเป็นสิ่งที่โหดร้ายและไม่เป็นผู้ใหญ่ ไม่ว่าสาเหตุที่ทำให้มิตรภาพล่มสลายจะเป็นอะไรก็ตาม  ถ้าเพื่อนของคุณทำตัวไม่ดีโดยเริ่มกระจายข่าวลือหรือนินทาคุณในสื่อโซเชียลก็พยายามอย่ามีส่วนร่วม ไม่มีประโยชน์ที่จะขุดคุ้ยเรื่องราวหรือปกป้องตัวเองจากคนที่คุณไม่อยากเป็นเพื่อนด้วยอีกต่อไป สิ่งที่สำคัญที่สุดคือคุณต้องไม่ทำแบบเดียวกับเธอ ถ้าคุณพูดลับหลังเธอ เธอก็จะรู้อยู่ดี  ถ้าจะมีอะไร คุณได้ตัดสินใจถูกต้องแล้ว สิ่งต่างๆ อาจจะรู้สึกอึดอัดสักพักและเพื่อนของคุณอาจจะโกรธหรือเจ็บปวดแต่คุณต้องปฏิบัติต่อเธอด้วยความปราณีและเคารพ จำไว้ว่านี่คือคนที่เคยเป็นเพื่อนของคุณ เธออาจจะเคยเป็นเพื่อนที่ดีที่สุดของคุณ เพราะฉะนั้นจงเคารพคนที่คุณเคยมี  อย่ามองเธออย่างโหดร้ายหรือไม่สนใจเธอ เพียงแค่ยิ้มเล็กน้อยหรือพยักหน้ารับรู้และเดินต่อไป ถ้าเธอพูดกับคุณก็ให้พูดแบบเป็นมิตรที่จะไม่ทำให้คุณใกล้ชิดกัน พยายามพูดสั้นๆ จนกว่าเธอจะรู้สึกว่าคุณไม่สนใจ การจบมิตรภาพอาจจะทำให้สั่นคลอนถ้าคุณเป็นส่วนหนึ่งของกลุ่มเดียวกัน เพื่อนที่มีร่วมกันอาจจะเข้าข้าง ขอให้คุณคืนดีกับเธอ หรือแม้แต่โกรธคุณ  พยายามอย่าเสียใจถ้าเพื่อนที่มีร่วมกันบางคนรู้สึกว่าต้องเข้าข้าง สิ่งนี้อาจจะเกิดขึ้นและมันจะเจ็บปวด แต่ผู้คนเหล่านั้นใจแคบและกำลังสร้างประเด็น และคุณไม่ต้องการพวกเขาในชีวิตของคุณ
ดูว่าคุณต้องการตัดบุคคลนี้ออกจากชีวิตจริงๆ หรือไม่. ดูว่าคุณอยากจบมิตรภาพเพราะบางสิ่งที่สามารถแก้ไขได้หรือไม่หรือว่ามันเป็นเพราะการเปลี่ยนแปลงนิสัยครั้งใหญ่. สังเกตสัญญาณที่ว่ามิตรภาพนี้เป็นพิษ. ให้โอกาสเพื่อนเพื่อเปลี่ยนแปลง. วางแผนว่าจะพูดอะไร. คุยกับเพื่อนและบอกเธอว่าเกิดอะไรขึ้น. ปล่อยให้เธอพูด. ดูว่าการค่อยๆ ถอนตัวออกจากความสัมพันธ์เป็นสิ่งที่เหมาะสมหรือไม่หรือคุณจำเป็นต้องคุยกับเพื่อนอย่างตรงไปตรงมา. ทำตัวเองให้ไม่ว่าง. อย่าเล่าอะไรให้ฟังมากเท่าเมื่อก่อน. อย่าเคลื่อนไหวอย่างฉับพลันในสื่อโซเชียล. อย่านินทาถ้าคนอื่นถามคุณว่าเกิดอะไรขึ้น. ทำตัวสุภาพเมื่อคุณเจอเธอ. อย่าถูกชักจูงให้มีส่วนในประเด็นถ้าเพื่อนที่คุณมีร่วมกันรู้สึกเสียใจ.
https://www.wikihow.com/Politely-Stop-Being-Friends-With-Someone https://www.wikihow.com/Politely-Stop-Being-Friends-With-Someone https://www.wikihow.com/Politely-Stop-Being-Friends-With-Someone https://www.wikihow.com/Politely-Stop-Being-Friends-With-Someone
Assessing the Friendship Being Frank Withdrawing Gradually from the Friendship Dealing with the Fallout